Document ID: 32008R0762

Reference:
13.8.2008
DA
Den Europæiske Unions Tidende
L 218/1
EUROPA-PARLAMENTETS OG RÅDETS FORORDNING (EF) Nr. 762/2008
af 9. juli 2008
om medlemsstaternes indberetning af statistiske oplysninger om akvakultur og om ophævelse af Rådets forordning (EF) Nr. 788/96
(EØS-relevant tekst)
EUROPA-PARLAMENTET OG RÅDET FOR DEN EUROPÆISKE UNION HAR —
under henvisning til traktaten om oprettelse af Det Europæiske Fællesskab, særlig artikel 285, stk. 1,
under henvisning til forslag fra Kommissionen,
efter proceduren i traktatens artikel 251 (1), og
ud fra følgende betragtninger:
(1)
I henhold til Rådets forordning (EF) nr. 788/96 af 22. april 1996 om medlemsstaternes indberetning af statistiske oplysninger om akvakulturproduktionen (2) skal medlemsstaterne hvert år indberette data om akvakulturproduktionens størrelse.
(2)
Akvakulturerhvervets øgede bidrag til Fællesskabets samlede fiskeriproduktion kræver et bredere spektrum af data for at sikre en rationel udvikling og forvaltning af denne sektor inden for rammerne af den fælles fiskeripolitik.
(3)
Den stigende betydning af klækkerier og yngleanlæg for akvakulturaktiviteterne kræver detaljerede data, som muliggør et passende tilsyn med og forvaltning af denne sektor inden for rammerne af den fælles fiskeripolitik.
(4)
Oplysninger om produktionens størrelse og værdi er nødvendige for at kunne analysere og vurdere markedet for akvakulturprodukter.
(5)
Oplysninger om sektorens struktur og de anvendte teknologier er nødvendige for at sikre et miljøvenligt erhverv.
(6)
Forordning (EF) nr. 788/96 bør ophæves.
(7)
For at sikre en glidende overgang fra den gældende ordning i forordning (EF) nr. 788/96 bør der ved nærværende forordning gives medlemsstater, hvor anvendelsen af den nye ordning på de nationale statistiske systemer kræver omfattende tilpasninger og kan forventes at forårsage betydelige praktiske problemer, adgang til en overgangsperiode på højst tre år.
(8)
Målet for denne forordning, nemlig fastlæggelse af en fælles retlig ramme for systematisk udarbejdelse af fællesskabsstatistikker om akvakultursektoren, kan ikke i tilstrækkelig grad opfyldes af medlemsstaterne, og kan derfor bedre nås på fællesskabsplan; Fællesskabet kan derfor træffe foranstaltninger i overensstemmelse med subsidiaritetsprincippet, jf. traktatens artikel 5. I overensstemmelse med proportionalitetsprincippet, jf. nævnte artikel, går denne forordning ikke ud over, hvad der er nødvendigt for at nå dette mål.
(9)
Rådets forordning (EF) nr. 322/97 af 17. februar 1997 om EF-statistikker (3) er en referenceramme for statistikker inden for fiskeriområdet. Den kræver navnlig, at principperne om upartiskhed, pålidelighed, relevans, omkostningseffektivitet, statistisk fortrolighed og gennemsigtighed overholdes.
(10)
Indsamling og offentliggørelse af statistiske data udgør et vigtigt instrument for god forvaltning af den fælles fiskeripolitik.
(11)
De nødvendige foranstaltninger til gennemførelse af denne forordning bør vedtages i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen (4).
(12)
Kommissionen bør navnlig tillægges beføjelse til at vedtage tekniske ændringer af bilagene til denne forordning. Da der er tale om generelle foranstaltninger, der har til formål at ændre ikke-væsentlige bestemmelser i denne forordning, herunder ved at supplere den med nye ikke-væsentlige bestemmelser, skal foranstaltningerne vedtages efter forskriftsproceduren med kontrol i artikel 5a i afgørelse 1999/468/EF.
(13)
Kommissionen bør bistås af Den Stående Landbrugsstatistiske Komité, der er nedsat ved Rådets afgørelse 72/279/EØF (5) —
UDSTEDT FØLGENDE FORORDNING:
Artikel 1
Medlemsstaternes forpligtelser
Medlemsstaterne fremsender til Kommissionen statistikker over alle akvakulturaktiviteter i ferskvand og havvand inden for deres område.
Artikel 2
Definitioner
1.   I denne forordning forstås ved:
a)
»EF-statistikker«: som defineret i artikel 2 i forordning (EF) nr. 322/97
b)
»akvakultur«: som defineret i artikel 3, litra d), i Rådets forordning (EF) nr. 1198/2006 af 27. juli 2006 om Den Europæiske Fiskerifond (6)
c)
»fangstbaseret akvakultur«: aktivitet, som består i at indsamle individer i naturen med henblik på at anvende dem i akvakultur
d)
»produktion«: akvakultursektorens output ved første salg, herunder produktion fra klækkerier og yngleanlæg, som udbydes til salg.
2.   Alle andre definitioner til brug i denne forordning fremgår af bilag I.
Artikel 3
Udarbejdelse af statistikkerne
1.   Medlemsstaterne skal anvende undersøgelser eller andre statistisk validerede metoder, som dækker mindst 90 % af den samlede produktion målt i mængde eller i tal for produktionen fra klækkerier og yngleanlæg, uden at dette berører stk. 4. Den resterende del af den samlede produktion kan baseres på skøn. Der kan på de i artikel 8 fastsatte betingelser indgives ansøgning om en undtagelse til at basere mere end 10 % af den samlede produktion på skøn.
2.   Anvendes andre kilder end statistiske undersøgelser, skal sådanne kilders statistiske kvalitet efterfølgende vurderes.
3.   En medlemsstat, der har en samlet årlig produktion på under 1 000 tons, kan indberette summariske skøn over den samlede produktion.
4.   Medlemsstaterne skal angive produktionen for hver fiskeart. Produktionen af de fiskearter, som enkeltvis ikke overstiger 500 tons, og som opgjort i vægt ikke udgør mere end 5 % af produktionsmængden i en medlemsstat, kan dog baseres på skøn og aggregeres. Produktionen fra klækkerier og yngleanlæg af sådanne fiskearter opgjort i tal kan baseres på skøn.
Artikel 4
Data
De statistiske data skal referere til referencekalenderåret og skal omfatte:
a)
akvakulturerhvervets årlige produktion (angivet i mængde og enhedsværdi)
b)
det årlige input (angivet i mængde og enhedsværdi) til fangstbaseret akvakultur
c)
klækkeriers og yngleanlægs årlige produktion
d)
akvakultursektorens struktur.
Artikel 5
Indberetning af data
1.   Medlemsstaterne indberetter de i bilag II, III og IV nævnte statistiske data til Kommissionen (Eurostat) senest tolv måneder efter udløbet af referencekalenderåret. Det første referencekalenderår er 2008.
2.   Fra og med 2008 og herefter hvert tredje år indberettes de i bilag V nævnte data om akvakultursektorens struktur til Kommissionen (Eurostat) senest tolv måneder efter udgangen af referencekalenderåret.
Artikel 6
Kvalitetsvurdering
1.   Hver medlemsstat forelægger Kommissionen (Eurostat) en årlig rapport om kvaliteten af de indberettede data.
2.   Ved indberetning af dataene fremsender hver medlemsstat til Kommissionen en detaljeret metodologisk rapport. I denne rapport beskriver hver medlemsstat, hvordan dataene er blevet indsamlet og udarbejdet. Rapporten skal indeholde nærmere oplysninger om stikprøvemetoder, estimeringsmetoder og om andre kilder end statistiske undersøgelser samt en vurdering af kvaliteten af de skøn, der er blevet udarbejdet på grundlag heraf. Et forslag til format for den metodologiske rapport findes i bilag VI.
3.   Kommissionen gennemgår rapporterne og forelægger sine konklusioner for den relevante arbejdsgruppe under Den Stående Landbrugsstatistiske Komité nedsat ved afgørelse 72/279/EØF.
Artikel 7
Overgangsperiode
1.   Med henblik på gennemførelsen af denne forordning kan medlemsstaterne efter forskriftsproceduren i artikel 10, stk. 2, bevilges overgangsperioder i form af hele kalenderår på ikke over tre år fra den 1. januar 2009, såfremt anvendelsen af forordningen på de nationale statistiske systemer kræver omfattende tilpasninger og kan forventes at forårsage betydelige praktiske problemer.
2.   Med henblik herpå indgiver medlemsstaten en begrundet anmodning til Kommissionen senest den 31. december 2008.
Artikel 8
Undtagelsesordninger
1.   Hvis en bestemt sektor inden for en medlemsstats akvakulturerhverv ikke kan indgå i statistikkerne, uden at det for de nationale myndigheder medfører vanskeligheder, der ikke står i forhold til sektorens betydning, kan der efter forskriftsproceduren i artikel 10, stk. 2, indrømmes en undtagelse.
En sådan undtagelse skal gøre det muligt for en medlemsstat at undlade at medtage data for den pågældende sektor i de nationale data, der indberettes, eller anvende estimeringsmetoder til tilvejebringelse af data for mere end 10 % af den samlede produktion.
2.   Medlemsstaterne fremsender til støtte for ansøgninger om en undtagelse, som skal indgives før udløbet af fristen for første indberetning af dataene, en rapport til Kommissionen om de problemer, der har været forbundet med anvendelsen af denne forordning.
3.   Indtræffer der ændringer i forholdene i forbindelse med indsamlingen af data, der medfører uforudsete vanskeligheder for de nationale myndigheder, kan medlemsstaterne indgive en behørigt begrundet ansøgning om en undtagelse efter udløbet af fristen for første indberetning af data.
Artikel 9
Tekniske regler
1.   Foranstaltninger, der har til formål at ændre ikke-væsentlige bestemmelser i denne forordning, herunder ved at supplere den, og som vedrører tekniske tilpasninger af bilagene, vedtages efter forskriftsproceduren med kontrol i artikel 10, stk. 3.
2.   Det format, hvori de statistiske data skal indberettes, vedtages efter forvaltningsproceduren i artikel 10, stk. 2.
Artikel 10
Udvalgsprocedure
1.   Kommissionen bistås af Den Stående Landbrugsstatistiske Komité.
2.   Når der henvises til dette stykke, anvendes artikel 4 og 7 i afgørelse 1999/468/EF, jf. dennes artikel 8.
Perioden i artikel 4, stk. 3, i afgørelse 1999/468/EF, fastsættes til tre måneder.
3.   Når der henvises til dette stykke, anvendes artikel 5a, stk. 1-4, og artikel 7 i afgørelse 1999/468/EF, jf. dennes artikel 8.
Artikel 11
Evalueringsrapport
Kommissionen forelægger senest den 31. december 2011 og derefter hvert tredje år en evalueringsrapport for Europa-Parlamentet og Rådet om de statistikker, der er udarbejdet i henhold til denne forordning, og navnlig om deres relevans og kvalitet.
Denne rapport skal ligeledes omfatte en analyse af omkostningseffektiviteten af det system, der er indført til indsamling og bearbejdelse af de statistiske data, samt påpege bedste praksis med henblik på at mindske arbejdsbyrden for medlemsstaterne og højne de statistiske datas anvendelighed og kvalitet.
Artikel 12
Ophævelse
1.   Forordning (EF) nr. 788/96 ophæves, jf. dog stk. 3.
2.   Henvisninger til den ophævede forordning gælder som henvisninger til nærværende forordning.
3.   Uanset artikel 13, stk. 2, i denne forordning skal en medlemsstat, som har fået bevilget en overgangsperiode i henhold til artikel 7 i nærværende forordning, fortsat anvende bestemmelserne i forordning (EF) nr. 788/96 i den periode, den bevilgede overgangsperiode dækker.
Artikel 13
Ikrafttræden
Denne forordning træder i kraft på tyvendedagen efter offentliggørelsen i Den Europæiske Unions Tidende.
Den anvendes fra den 1. januar 2009.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Strasbourg, den 9. juli 2008.
På Europa-Parlamentets vegne
H.-G. PÖTTERING
Formand
På Rådets vegne
J.-P. JOUYET
Formand
(1)  Europa-Parlamentets udtalelse af 31.1.2008 (endnu ikke offentliggjort i EUT) og Rådets afgørelse af 23.6.2008.
(2)  EFT L 108 af 1.5.1996, s. 1. Ændret ved Europa-Parlamentets og Rådets forordning (EF) nr. 1882/2003 (EUT L 284 af 31.10.2003, s. 1).
(3)  EFT L 52 af 22.2.1997, s. 1. Ændret ved Europa-Parlamentets og Rådets forordning (EF) nr. 1882/2003.
(4)  EFT L 184 af 17.7.1999, s. 23. Ændret ved afgørelse 2006/512/EF (EUT L 200 af 22.7.2006, s. 11).
(5)  EFT L 179 af 7.8.1972, s. 1.
(6)  EUT L 223 af 15.8.2006, s. 1.
BILAG I
Definitioner til brug ved indberetningen af akvakulturdata
1.
»Ferskvand«: vand med et konstant, ubetydeligt saltindhold.
2.
»Saltvand«: vand med et betydeligt saltindhold. Det kan være vand med et konstant højt saltindhold (f.eks. havvand) eller med et betydeligt saltindhold, som dog ikke er konstant højt (f.eks. brakvand). Saltindholdet kan variere betydeligt som følge af tilstrømning af ferskvand eller havvand.
3.
»Art«: arter af akvatiske organismer identificeret ved anvendelse af den internationale alfa-3-kode som defineret af FAO (ASFIS-listen over arter til brug for fiskeristatistik).
4.
»FAO-områder«: geografiske områder identificeret ved anvendelse af den internationale numerisk-2-kode som defineret af FAO (CWP-håndbogen for standarder for fiskeristatistik, hovedafdeling H: Fiskeriområder til brug for statistiske formål). De FAO-områder, som er dækket i forbindelse med denne forordning, er følgende:
Kode
Område
01
Indvande (Afrika)
05
Indvande (Europa)
27
Nordøstatlanten
34
Det østlige centrale Atlanterhav
37
Middelhavet og Sortehavet
…
Andet (præciseres)
5.
»Dam«: en samling stillestående vand eller vand med ringe udskiftning, med relativ ringe dybde og almindeligvis af begrænset størrelse, oftest kunstigt anlagt, men kan også være en naturlig sø eller et mindre vandareal.
6.
»Klækkeri og yngleanlæg«: anlæg til kunstig reproduktion, udklækning og opdræt i de første livsstadier af akvatiske dyr. Af statistiske grunde indskrænkes klækkerier til produktionen af befrugtede æg. De første yngelstadier af akvatiske dyr anses som hørende under yngleanlæggene.
7.
»Indhegning«: vandområder afgrænset af net, garn eller andre spærreanordninger, der lader vandet cirkulere frit. Karakteristisk herfor er, at hele vandsøjlen fra bunden til vandoverfladen udnyttes i det afgrænsede område, som generelt omslutter relativt store vandmængder.
8.
»Bure«: åben eller dækket struktur af net, garn eller porøst materiale, som tillader naturlig vandudskiftning. Strukturen kan være flydende, ophængt eller forankret i bunden, men på en sådan måde at vandudskiftning også kan ske nedefra.
9.
»Tanke og kanaler«: kunstige enheder anlagt over eller under jordniveau for at sikre stor vandudskiftning eller med høj vandudskiftningsfrekvens og nøje kontrolleret miljø, men uden vandrecirkulering.
10.
»Recirkulerede systemer«: anlæg, hvor vandet genanvendes efter en eller anden form for behandling (f.eks. filtrering).
11.
»Overførsel til et kontrolleret miljø«: udsætning med henblik på yderligere opdræt.
12.
»Udsætning i naturen«: udsætning med henblik på genopretning af bestande i floder, søer og andet vand, når det ikke er til akvakulturformål. Disse fisk og akvatiske organismer kan herefter være tilgængelige for fiskere.
13.
»Mængde«:
a)
for fisk, krebsdyr, bløddyr og andre akvatiske organismer: produktets levendevægtækvivalent. For bløddyr: levende vægt omfatter skallens vægt
b)
for vandplanter produktets vådvægt.
14.
»Enhedsværdi«: produktionens samlede værdi (ekskl. moms) i landets valuta divideret med den samlede produktionsmængde.
BILAG II
Akvakulturproduktion med undtagelse af produktion i yngleanlæg og klækkerier (1)
Land:
År:
Producerede arter
FAO-område
Ferskvand
Saltvand
I alt
Alfa-3-kode
Almindeligt navn
Videnskabeligt navn
Mængde
(tons)
Enhedsværdi
(national valuta)
Mængde
(tons)
Enhedsværdi
(national valuta)
Mængde
(tons)
Enhedsværdi
(national valuta)
FISK
Damme
Tanke og kanaler
Indhegninger
Bure
Recirkulerede systemer
Andre metoder
KREBSDYR
Damme
Tanke og kanaler
Indhegninger
Andre metoder
BLØDDYR
På bunden
Over bunden
Andre metoder
ALGER
Alle metoder
FISKEÆG (bestemt til konsum) (2)
Alle metoder
ANDRE AKVATISKE ORGANISMER
Alle metoder
(1)  Undtagen akvarie- og prydarter.
(2)  Fiskeæg bestemt til konsum under denne rubrik omfatter kun strøgne æg beregnet til konsum ved første salg.
BILAG III
Input til fangstbaseret akvakultur
 (1)
Land:
År:
Art
Enhed (angiv) (2)
Enhedsværdi (national valuta)
Alfa-3-kode
Almindeligt navn
Videnskabeligt navn
FISK
KREBSDYR
BLØDDYR
(1)  Undtagen akvarie-, pryd- og plantearter.
(2)  Vægt eller antal; hvis der angives antal, skal der ligeledes angives en faktor for omregning til levende vægt.
BILAG IV
Klækkeriers og yngleanlægs produktion
 (1)
Land:
År:
Art
Stadium i livscyklus
Påtænkt anvendelse
Alfa-3-kode
Almindeligt navn
Videnskabeligt navn
Æg
(mio.)
Ungfisk
(mio.)
Overført til et kontrolleret miljø
(til videre opdræt) (2) (mio.)
Udsat i naturen (2)
(mio.)
Æg
Ungfisk
Æg
Ungfisk
(1)  Undtagen akvarie- og prydarter.
(2)  Frivillig.
BILAG V
Data om akvakultursektorens struktur
 (1)
 (4)
Land:
År:
FAO-område
Ferskvand
Saltvand
I alt
Faciliteternes størrelse (3)
Faciliteternes størrelse (3)
Faciliteternes størrelse (3)
1 000 m3
ha
1 000 m3
ha
1 000 m3
ha
FISK
Damme
Tanke og kanaler
Indhegninger
Bure
Recirkulerede systemer
Andre metoder
KREBSDYR
Damme
Tanke og kanaler
Indhegninger
Andre metoder
BLØDDYR
På bunden (2)
Over bunden (2)
Andre metoder (2)
ALGER
Alle metoder
(1)  Undtagen akvarie- og prydarter.
(2)  Hvis bløddyr opdrættes på reb, kan man angive rebets længde.
(3)  Bør betragtes som den potentielle kapacitet.
(4)  Der kræves ingen oplysninger i de skraverede felter.
BILAG VI
Format for de metodologiske rapporter om de nationale systemer for akvakulturstatistik
1.
Opbygning af det nationale system for akvakulturstatistik
—
De myndigheder, som er ansvarlige for indsamling og bearbejdning af data og deres respektive ansvarsområder.
—
Den nationale lovgivning om indsamling af akvakulturdata.
—
Enhed, som er ansvarlig for indberetningen af data til Kommissionen.
2.
Metode til indsamling, bearbejdning og udarbejdelse af akvakulturdata
—
Angivelse af kilde til hver enkelt type data.
—
Beskrivelse af dataindsamlingsmetoderne (f.eks. postspørgeskemaer, personlige interview, totaltællinger eller stikprøveundersøgelser, undersøgelsesfrekvens, estimeringsmetoder) for hver del af akvakultursektoren.
—
Beskrivelse af bearbejdningen af data og udarbejdelsen af statistikker samt varigheden heraf.
3.
Kvalitetsaspekter i overensstemmelse med adfærdskodeksen for det europæiske statistiske system
—
Hvis der anvendes estimeringsmetoder til nogle data, gives en beskrivelse af de anvendte metoder og et skøn over omfanget af metodernes anvendelse samt deres pålidelighed.
—
Angivelse af mangler ved de nationale systemer, muligheder for at afhjælpe dem og i givet fald en tidsplan for afhjælpningen af sådanne mangler.

Summary:
Statistiske oplysninger om akvakultur
Statistiske oplysninger om akvakultur
 
RESUMÉ AF:
Forordning (EF) nr. 762/2008 om medlemsstaternes indberetning af statistiske oplysninger om akvakultur
HVAD ER FORMÅLET MED FORORDNINGEN?
Med forordningen etableres et fælles system til udarbejdelse af EU-statistikker om akvakultursektoren* som grundlag for at analysere og vurdere markedet for akvakulturprodukter som et led i en sund forvaltning af den fælles fiskeripolitik.
Denne forordning ophæver forordning (EF) nr. 788/96.
HOVEDPUNKTER
EU-landene skal fremsende årlige statistikker om alle akvakulturaktiviteter på deres område indhentet i undersøgelser eller ved andre validerede metoder, og som dækker mindst 90 % af produktionen, hvor den resterende del estimeres, med mindre fritagelse er opnået.
Hvis den årlige produktion er på under 1 000 ton, kan landet indberette summariske skøn over den samlede produktion.
Produktionen skal angives for hver fiskeart. Hvis produktionen af en fiskeart ikke overstiger 500 ton eller 5 % af den samlede produktion, kan angivelsen baseres på skøn og aggregeres. Klækkeriers og yngleanlægs* produktion af disse arter kan angives ved skøn.
Data skal indberettes senest 12 måneder efter udløbet af referencekalenderåret og skal beskrive:akvakulturerhvervets årlige produktion angivet i mængde og enhedsværdi  det årlige input til fangstbaseret akvakultur*  klækkeriers og yngleanlægs årlige produktion  akvakultursektorens struktur (hvert tredje år).  Kvalitetsvurdering
Hvert EU-land fremlægger en årlig rapport om kvaliteten af de indberettede data og en detaljeret metodologisk rapport. Sidstnævnte beskriver, hvordan data er indsamlet og udarbejdet, herunder:stikprøvemetoder  estimeringsmetoder og andre anvendte kilder end statistiske undersøgelser samt  en vurdering af kvaliteten af de skøn, der er blevet udarbejdet.  Europa-Kommissionen (Eurostat) gennemgår rapporterne og forelægger sine konklusioner for arbejdsgruppen vedrørende fiskeristatistikker.
Evalueringsrapport
Europa-Kommissionen forelægger hvert tredje år en evalueringsrapport for Europa-Parlamentet og Rådet om de udarbejdede statistikker og navnlig om deres relevans og kvalitet. Rapporten skal ligeledes omfatte en analyse af omkostningseffektiviteten af det system, der er indført til statistikindsamling, samt påpege bedste praksis med henblik på at mindske arbejdsbyrden og højne de statistiske datas anvendelighed og kvalitet.
HVORNÅR GÆLDER FORORDNINGEN FRA?
Den trådte i kraft den 1. januar 2009.
BAGGRUND
For yderligere oplysninger henvises til:Statistiske oplysninger om akvakultur (Eurostat).  
VIGTIGE BEGREBER
Akvakultur: opdræt af fisk, skaldyr og vandplanter, både i ferskvand og havvand, med brug af teknikker, der er designet til at øge produktionen ud over miljøets naturlige kapacitet.
Klækkerier og yngleanlæg: anlæg til kunstig reproduktion, udklækning og opdræt i de første livsstadier af akvatiske dyr. Af statistiske grunde indskrænkes klækkerier til produktionen af befrugtede æg. De første yngelstadier af akvatiske dyr anses som hørende under yngleanlæggene.
Fangstbaseret akvakultur: aktivitet, som består i at indsamle individer i naturen med henblik på at anvende dem i akvakultur.
HOVEDDOKUMENT
Europa-Parlamentets og Rådets forordning (EF) nr. 762/2008 af 9. juli 2008 om medlemsstaternes indberetning af statistiske oplysninger om akvakultur og om ophævelse af Rådets forordning (EF) nr. 788/96 (EUT L 218 af 13.8.2008, s. 1-13).
Efterfølgende ændringer af forordning (EF) nr. 762/2008 er indarbejdet i grundteksten. Denne konsoliderede udgave har ingen retsvirkning.
TILHØRENDE DOKUMENTER
Europa-Parlamentets og Rådets forordning (EU) nr. 508/2014 af 15. maj 2014 om Den Europæiske Hav- og Fiskerifond og om ophævelse af Rådets forordning (EF) nr. 2328/2003, (EF) nr. 861/2006, (EF) nr. 1198/2006 og (EF) nr. 791/2007 samt Europa-Parlamentets og Rådets forordning (EU) nr. 1255/2011 (EUT L 149 af 20.5.2014, s. 1-66).
Se den konsoliderede udgave.
Europa-Parlamentets og Rådets forordning (EF) nr. 223/2009 af 11. marts 2009 om europæiske statistikker og om ophævelse af forordning (EF, Euratom) nr. 1101/2008 om fremsendelse af fortrolige statistiske oplysninger til De Europæiske Fællesskabers Statistiske Kontor, Rådets forordning (EF) nr. 322/97 om EF-statistikker og Rådets afgørelse 89/382/EØF, Euratom om nedsættelse af et udvalg for De Europæiske Fællesskabers statistiske program (EUT L 87 af 31.3.2009, s. 164-173).
Se den konsoliderede udgave.
seneste ajourføring 15.05.2018